वजह ये कि नन्ही बिटिया गोद में थी, पोडियम पर सिर्फ सांसद आ सकते हैं
Israel Parliament Female Lawmaker Not Allowed To Speak इजराइल की संसद (नीसेट) में एक महिला सांसद को भाषण देने से सिर्फ इसलिए रोक दिया गया, क्योंकि उनकी गोद में नवजात बेटी थी।
इजराइल की संसद (नीसेट) में एक महिला सांसद को भाषण देने से सिर्फ इसलिए रोक दिया गया, क्योंकि उनकी गोद में नवजात बेटी थी। हालांकि, इसकी वजह संसद के नियम थे, लेकिन अब इस घटना ने एक नई बहस को जन्म दे दिया है।
घटना मंगलवार की है और महिला सांसद का नाम शेरेन हेस्कल है। डिप्टी स्पीकर यूरिल बूसो के मुताबिक संसद के पोडियम पर सिर्फ सांसद ही खड़ा हो सकता है, उसके साथ कोई और नहीं होना चाहिए। इसी नियम के चलते शेरेन अपनी बात संसद के सामने नहीं रख पाईं।
पहले जानिए, माजरा क्या था
कुछ देर रुकी रही पार्लियामेंट्री प्रोसिडिंग
शेरेन की बात सुनकर डिप्टी स्पीकर ने स्पीकर एमिर ओहना और पार्लियामेंट के लीगल एडवाइजर्स से सलाह ली। इसके बाद शेरेन को बताया कि संसद के नियमों से समझौता नहीं किया जा सकता। स्पीकर ओहना ने कहा- मैं आपसे माफी चाहता हूं, लेकिन नियम सबके लिए एक ही है।
शेरेन इस पर कुछ नाराज हो गईं। कहा- ये कैसे मुमकिन है कि आप एक नियम की ओट लेकर सांसद को बिल प्रेजेंट करने से ही रोक दें। आखिरकार, बच्चे हमारा ही तो हिस्सा हैं। ऐसी अनगिनत महिलाएं हैं जो मां भी हैं और अपने काम या फर्ज को भी पूरी जिम्मेदारी से अंजाम देती हैं।
लीगल टीम का अड़ंगा
